
   BIROULUI  PERMANENT  

                                                                 AL

  CAMEREI  DEPUTAŢILOR

Vă înaintăm, alăturat, RAPORTUL ÎNLOCUITOR SUPLIMENTAR asupra cererii de reexaminare a Legii privind aprobarea Ordonanţei de urgenţă a Guvernului nr.248/2000 pentru modificarea Ordonanţei de urgenţă a Guvernului nr.64/1998 privind acordarea unor facilităţi la plata preţului acţiunilor şi la plata unor obligaţii bugetare, în scopul privatizării Societăţii Comerciale ,,Petromidia’’                - S.A. Constanţa, trimisă, la solicitarea Preşedintelui României, cu adresa                  nr. PL-x 832/2010/2011 din 24 mai 2011, înregistrată sub nr. 21/360/2010 din 25 mai 2011, Camera Deputaţilor fiind Cameră decizională. 
În raport cu obiectul şi conţinutul său, iniţiativa legislativă face parte din categoria legilor ordinare.
PREŞEDINTE

                                                       Mihai  TUDOSE

  RAPORT ÎNLOCUITOR SUPLIMENTAR 
asupra cererii de reexaminare a Legii privind aprobarea Ordonanţei de urgenţă a Guvernului nr.248/2000 pentru modificarea Ordonanţei de urgenţă a Guvernului nr.64/1998 privind acordarea unor facilităţi la plata preţului acţiunilor şi la plata unor obligaţii bugetare, în scopul privatizării
 Societăţii Comerciale ,,Petromidia’’- S.A. Constanţa

                    În conformitate cu prevederile art. 135 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată cu reexaminarea                        Legii privind aprobarea Ordonanţei de urgenţă a Guvernului nr.248/2000 pentru modificarea Ordonanţei de urgenţă a Guvernului nr.64/1998 privind acordarea unor facilităţi la plata preţului acţiunilor şi la plata unor obligaţii bugetare, în scopul privatizării Societăţii Comerciale ,,Petromidia’’ - S.A. Constanţa, trimisă, la solicitarea Preşedintelui României, cu adresa nr. PL-x 832/2010/2011 din                          24 mai 2011, înregistrată sub nr. 21/360/2010 din 25 mai 2011.

Această lege a fost adoptată de Parlamentul României, cu respectarea prevederilor art. 75 şi ale art. 76 alin. (2) din Constituţia României, republicată, şi, transmisă, spre promulgare, Preşedintelui României la data de 2 martie 2011.

În conformitate cu dispoziţiile art. 77 alin. (2) din Constituţia României, republicată, Preşedintele României a retransmis Legea privind aprobarea Ordonanţei de urgenţă a Guvernului nr.248/2000 pentru modificarea Ordonanţei de urgenţă a Guvernului nr.64/1998 privind acordarea unor facilităţi la plata preţului acţiunilor şi la plata unor obligaţii bugetare, în scopul privatizării Societăţii Comerciale ,,Petromidia’’ - S.A. Constanţa Parlamentului României, în vederea reexaminării, pentru următoarele considerente: 
· Legea transmisă spre promulgare are ca obiect aprobarea Ordonanţei de urgenţă a Guvernului nr. 248/2000 prin care se acordau                       Societăţii Comerciale „Petromidia” – S.A. Constanţa facilităţi la plata unor obligaţii bugetare şi a altor obligaţii către Ministerul Finanţelor. Această reglementare avea ca scop transferul dreptului de proprietate asupra pachetului de acţiuni reprezentând 69,991% din capitalul social al S.C. „Petromidia”- S.A. Constanţa către investitorul cu care Fondul Proprietăţii de Stat a negociat şi a încheiat contractul de                          vânzare-cumpărare a acţiunilor respective.

· Întrucât Ordonanţa de urgenţă a Guvernului nr. 248/2000 şi-a produs deja efectele juridice prin semnarea contractului de privatizare a                            S.C. „Petromidia” – S.A. Constanţa, se consideră că aprobarea acesteia prin lege nu mai este oportună.

În temeiul dispoziţiilor art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au reluat dezbaterile asupra legii, în raport de solicitările formulate de Preşedintele României în cererea de reexaminare şi au întocmit raportul iniţial nr. PL-x  832/2010/2011 din ziua de 7 iunie 2011 prin care au respins cererea de reexaminare formulată de Preşedintele României ca neîntemeiată, întrucât orice ordonanţă de urgenţă a Guvernului sau ordonanţă simplă nu poate fi respinsă de Parlament pe motiv că şi-a produs efectele, ci pe considerente ce ţin de oportunitatea conţinutului reglementării, şi au propus plenului Camerei Deputaţilor adoptarea Legii privind aprobarea Ordonanţei de urgenţă a Guvernului nr.248/2000 pentru modificarea Ordonanţei de urgenţă a Guvernului nr.64/1998 privind acordarea unor facilităţi la plata preţului acţiunilor şi la plata unor obligaţii bugetare, în scopul privatizării Societăţii Comerciale ,,Petromidia’’ - S.A. Constanţa.

În temeiul art. 135 alin. (21) din Regulamentul Camerei Deputaţilor, republicat, cu modificările şi completările ulterioare, raportul Comisiei pentru politică economică, reformă şi privatizare a fost distribuit domnilor deputaţi în data de                   20 iunie pentru ca în termen de 7 zile să formuleze amendamente.

În temeiul dispoziţiilor art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au reluat dezbaterile asupra legii, în raport de solicitările formulate de Preşedintele României în cererea de reexaminare, întocmind raportul înlocuitor nr. PL-x  832/2010/2011 din ziua de 28 iunie 2011 prin care au menţinut raportul iniţial de respingere a cererii de reexaminare formulată de Preşedintele României. 
Potrivit dispoziţiilor art.70 din Regulamentul Camerei Deputaţilor, republicat, cu modificările şi completările ulterioare, plenul Camerei Deputaţilor, în şedinţa din 8 noiembrie 2011, a hotărât să retrimită la Comisie reexaminarea legii,  pentru o nouă dezbatere.    

În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au reluat dezbaterile asupra legii supuse reexaminării, întocmind raportul înlocuitor suplimentar nr. PL-x  832/2010/2011 din ziua de 22 noiembrie 2011 prin care au menţinut raportul înlocuitor de respingere a cererii de reexaminare formulată de Preşedintele României.

Potrivit dispoziţiilor art.70 din Regulamentul Camerei Deputaţilor, republicat, cu modificările şi completările ulterioare, plenul Camerei Deputaţilor, în şedinţa din 29 noiembrie 2011, a hotărât să retrimită la Comisie reexaminarea legii,  pentru o nouă dezbatere.    

În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au reluat dezbaterile asupra legii supuse reexaminării, în şedinţa din 8 mai 2012.

La lucrările Comisiei pentru politică economică, reformă şi privatizare au fost prezenţi 21 deputaţi din totalul de 22 membri.    

La dezbateri au participat, în calitate de invitaţi, din partea Agenţiei Naţionale de Administrare Fiscală, doamna Maria Georgiana Stoian – director general adjunct şi doamna Gabriela Tănase – director general adjunct.
În  urma dezbaterilor şi a punctelor de vedere exprimate, membrii Comisiei au hotărât, cu unanimitate de voturi,  să înainteze plenului Camerei Deputaţilor un nou raport înlocuitor suplimentar prin care menţine raportul înlocuitor suplimentar din data de 22 noiembrie 2011, în sensul că se respinge cererea de reexaminare formulată de Preşedintele României ca fiind neîntemeiată, întrucât orice ordonanţă de urgenţă a Guvernului sau ordonanţă simplă nu poate fi respinsă de Parlament pe motiv că şi-a produs efectele, ci pe considerente ce ţin de oportunitatea conţinutului reglementării, şi să propună plenului Camerei Deputaţilor adoptarea Legii privind aprobarea Ordonanţei de urgenţă a Guvernului nr.248/2000 pentru modificarea Ordonanţei de urgenţă a Guvernului nr.64/1998 privind acordarea unor facilităţi la plata preţului acţiunilor şi la plata unor obligaţii bugetare, în scopul privatizării Societăţii Comerciale ,,Petromidia’’ - S.A. Constanţa.
În raport cu obiectul şi conţinutul său, iniţiativa legislativă face parte din categoria legilor ordinare.                                                                                                                                                                                      
                  PRESEDINTE      


                    SECRETAR   
                                                                                                                                                                                                                     
      Mihai TUDOSE                                          Marin ALMĂJANU
        Şef serviciu
Graziella  Segărceanu  

